[image: image1.png]






    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 120
                                                                    25 iunie 2026
privind aprobarea prelungirii duratei contractului de închiriere nr. 80/16303/25.06.2021, încheiat cu S.C. Maurer Imobiliare Sighișoara S.A., pentru terenurile utilizate în vederea amplasării panourilor de indicare
     
        Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.421/28.05.2026 și la Consiliul Local Sighișoara cu nr. 22.759/17.06.2026, de referatul de aprobare, înregistrat cu nr. 20.423/28.05.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea formulată de S.C. Maurer Imobiliare Sighișoara S.A., înregistrată la Municipiul Sighișoara cu nr. 20.090/26.05.2026, prin care solicită prelungirea contractului de închiriere nr. 80/16303/25.06.2021;

Având în vedere contractul de închiriere nr. 80/16303/25.06.2021, încheiat între Municipiul Sighișoara, în calitate de proprietar/administrator și S.C. Maurer Imobiliare Sighișoara S.A., în calitate de chiriaș, având ca obiect terenul în suprafață totală de 5 mp., situat pe domeniul public al Municipiului Sighișoara, utilizat pentru amplasarea a 3 panouri de indicare;

Ținând cont de faptul că durata contractului de închiriere este de 5 ani, începând cu data de 01.07.2021 până la data de 30.06.2026, iar potrivit prevederilor contractuale, la expirarea duratei, contractul poate fi prelungit, cu acordul părților, prin act adițional;

Având în vedere necesitatea menținerii cadrului contractual privind utilizarea terenurilor aparținând domeniului public al Municipiului Sighișoara, destinate amplasării panourilor de indicare, precum și oportunitatea prelungirii raportului contractual existent;

Ținând cont de faptul că terenurile care fac obiectul contractului sunt situate în intravilanul Municipiului Sighișoara și sunt evidențiate în inventarul bunurilor care aparțin domeniului public al Municipiului Sighișoara, conform fișelor mijloacelor fixe;

Având în vedere prevederile Hotărârii Consiliului Local Sighișoara nr. 105/29.05.2025 privind stabilirea impozitelor și taxelor locale pentru anul 2026, cu modificările și completările ulterioare, Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere prevederile art. 858 - 865 și art. 1777 - 1823 din Legea nr. 287/2009 privind Codul civil, republicată, cu modificările și completările ulterioare;

Având în vedere prevederile art. 108, art. 287 lit. b), art. 297 alin. (1) lit. c), precum și cele ale art. 332 și art. 333 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, prin prelungirea contractului de închiriere, nu se schimbă destinația terenurilor, nu se modifică amplasamentele aprobate și nu sunt afectate planurile de sistematizare ale Municipiului Sighișoara;

Ținând cont de faptul că prin prelungirea contractului de închiriere se aduc venituri suplimentare la bugetul local;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 20.424/28.05.2026, prin care se propune aprobarea prelungirii duratei contractului de închiriere nr. 80/16303/25.06.2021, încheiat cu S.C. Maurer Imobiliare Sighișoara S.A., pentru terenurile utilizate în vederea amplasării panourilor de indicare;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. c), alin. (6) lit. a) și alin. (14), art. 139 alin. (1) și alin. (3) lit. g), precum și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                  H O T Ă R Ă Ş T E:

Art. 1. Se aprobă prelungirea contractului de închiriere nr. 80/16303/25.06.2021, încheiat între Municipiul Sighișoara și S.C. Maurer Imobiliare Sighișoara S.A., având ca obiect terenul în suprafață totală de 5 mp., aparținând domeniului public al Municipiului Sighișoara, utilizat pentru amplasarea a 3 panouri de indicare.
Art. 2. Se aprobă prelungirea duratei contractului de închiriere nr. 80/16303/25.06.2021 pentru o perioadă de 5 (cinci) ani, începând cu data de 01.07.2026 până la data de 30.06.2031.

Art. 3. (1) Chiria aferentă terenurilor care fac obiectul contractului de închiriere nr. 80/16303/25.06.2021 va fi stabilită conform art. 1 alin. (2) lit. d) din Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 105/29.05.2025 privind stabilirea impozitelor și taxelor locale pentru anul 2026, cu modificările și completările ulterioare.

(2) Valoarea chiriei se va achita conform prevederilor Anexei nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 105/29.05.2025 privind stabilirea impozitelor și taxelor locale pentru anul 2026 și se va indexa anual cu indicele de inflație. Indexarea va opera începând cu anul calendaristic următor celui de încheiere a actului adițional.

Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentulul Buget, Contabilitate, Salarizare – Direcția Economică, Compartimentul Impozite și Taxe – Serviciul Impozite, Taxe şi Executare Creanţe – Direcția Economică, Compartimentul Juridic și Compartimentul Activități Comerciale – Direcția Publică Poliția Locală din cadrul Municipiului Sighișoara.

Art. 5. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și va fi adusă la cunoștință publică prin publicarea pe pagina de internet, la adresa www.primariasighisoara.ro.
PREŞEDINTE DE ŞEDINŢĂ,
  

     Duma Felix - Lucian       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  1 ex. Direcţia Arhitect Șef;
  3 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;
  1 ex. Serviciul Impozite, Taxe și Executare Creanțe – Direcția Economică;
  1 ex. Compartimentul Juridic;
  1 ex. Compartimentul Activități Comerciale – Direcția Publică Poliția Locală.
14 ex.    
B.A. 
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 120/25.06.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


